Държавен вестник, бр. 79, 2013 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  79
1. участва в дейностите, свързани с фор­
мирането на държавната политика в областта 
на защитата при бедствия, както и във връзка 
с разработване, актуализиране, съгласуване 
и прилагане на националните документи и 
нормативна уредба по защитата при бедствия;
2. организира защитата при бедствия в 
съответствие с нормативно делегираните 
правомощия на министъра;
3. разработва и поддържа Плана за защита 
при бедствия на министерството, осъществява 
координацията и изпълнението му и подпомага 
дружествата от системата на икономиката и 
енергетиката при разработване и поддържане 
на аварийните им планове и/или на плановете 
за защита на пребиваващите;
4. организира установяването на кри­
тичните инфраструктури и обектите им в 
секторите от компетентността на министъра 
и осъществява дейностите по контрола на 
тяхната защита;
5. установява и означава европейските кри­
тични инфраструктури в сектор Енергетика 
и подсекторите му и осъществява дейностите 
по контрола на тяхната защита;
6. събира, анализира и обобщава инфор­
мацията за опасностите, уязвимостите и 
рисковете на критичните инфраструктури и 
обектите им в сектор Енергетика, извършва 
оценката и контрола на опасностите в под­
секторите от сектор Енергетика с означена 
европейска критична инфраструктура и под­
готвя докладите до Европейската комисия 
относно видовете уязвими места, опасностите 
и рисковете за сектора;
7. предлага за определяне стратегическите 
обекти и дейности от значение за национал­
ната сигурност и от национално значение в 
секторите от компетентността на министъра;
8. осъществява дейностите по защита на 
националната сигурност от компетентността 
на министъра, като изисква необходимата 
информация и изготвя доклади, становища, 
анализи и предложения;
9. разработва план за привеждане от мирно 
във военно положение на министерството и 
организира изпълнението на мероприятията 
по подготовката за работа във военно време 
в съответствие с Директивата за привеждане 
на страната в готовност за работа във военно 
време;
10. организира, разработва и поддържа 
Военновременния план на министерството 
към Държавния военновременен план за 
гарантиране производството, ремонта и дос­
тавката на основна военна продукция и на 
стоки и услуги от стратегическо значение за 
населението и отбраната на страната, като 
подпомага ръководството на министерството 
при въвеждането му;
11. организира непрекъснато денонощно 
дежурство за оповестяване, наблюдение, 
анализ, оценка на обстановката и обмен на 
информация при привеждане от мирно във 
военно положение, бедствия, аварии, кризи 
и извънредни ситуации в системата на ми­
нистерството;
12. осъществява дейности, произтичащи 
от компетентността на министъра, свързана 
с контрола по състоянието на водните обекти 
и водностопанските системи и съоръжения, 
като набира, обобщава и анализира необхо­
димата информация;
13. поддържа бази данни за обектите от 
критичната инфраструктура и на останалите 
потенциално опасни обекти от системата на 
министерството;
14. поддържа регистри и база данни за 
юридически лица и еднолични търговци – по­
тенциални производители/доставчици на 
основна гражданска продукция и услуги от 
национално и отраслово значение за военно 
време, и предлага създаването на военно­
временни запаси в търговските дружества от 
системата на икономиката и енергетиката;
15. проектира, изгражда, поддържа и екс­
плоатира комуникационно-информационна 
система (КИС) за връзка между пунктовете 
за управление и обектите от системата на 
икономиката и енергетиката, при извънредни 
ситуации, военно положение и/или положе­
ние на война и участва в поддържането и 
експлоатацията на пунктовете за управление 
на министерството;
16. контролира дейностите по създаване, 
съхраняване, обновяване и възстановяване на 
запаси от нефтопродукти съгласно Закона за 
запасите от нефт и нефтопродукти (ЗЗНН), 
които сe поддържат от енергийните пред­
приятия по реда на чл. 85, ал. 1 и чл. 128 от 
Закона за енергетиката;
17. участва в планирането на бюджетните 
средства по функция „Отбрана и сигурност“ 
към бюджета на министерството;
18. участва в разработването на прогнозите 
и проектобюджета на министерството, както 
и в изпълнението на програмите от програм­
ния бюджет на министерството с оглед на 
функционалната си компетентност.
Раздел VIIІ
Специализирана администрация
Чл. 26. Специализираната администрация 
е организирана в 14 дирекции:
1. дирекция „Инвестиции, иновации и 
предприемачество“;
2. дирекция „Бизнес среда и политика за 
малките и средните предприятия“;
3. дирекция „Индустриални отношения и 
управление на държавното участие“;